LG L20

LG L20 je smartfón, ktorý navrhla a vyrába juhokórejská spoločnosť LG Electronics. Patrí do tretej generácie rady L. Predstavený a uvedený bol v júli 2014. Operačný systém používa Android 4.4.2 KitKat. Je to najmenší smartfón najnižšej triedy v rade L tretej generácie.

Vybavený je dvojjadrovým procesorom Cortex-A7 s frekvenciou 1 GHz. Použitý systém na čipe je Mediatek MT6572M. Telefón má 512 MB RAM a 4 GB vnútorného úložiska, ktoré je možné rozšíriť microSD kartou do 32 GB. Grafický procesor je Mali-400.

Použitý displej je veľkosti 3 palce, s rozlíšením 240x320 bodov (133 dpi). Primárna kamera má rozlíšenie 2 Mpix a dokáže nahrávať video v rozlíšení 480p, sekundárna kamera chýba. Telefón je vybavený konektivitou Wi-Fi, Bluetooth, GPS a FM rádiom a kapacita batérie je 1540 mAh.

Zdroj 
 Špecifikácia telefónu na stránke gsmarena

Mobilné telefóny LG